《同诸曹泛舟城南曾守饷酒示诗次其韵》
宋代·刘一止

十年溪渚梦经行，更借风烟作眼明。官身拟赴鸥鹭约，小敌忽逢诗酒勍。

今者不乐愧幽子，日后欲醉无曲生。五马会寻芳草路，肯教绿叶便阴成。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。